Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 462/12/4402	Levice, 28.5.2014
EEČ : 2-31-75-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.5.2014, spisová značka 2 Pv 462/12/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
               stíhaný pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1  Trestného zákona na tom skutkovom základe, že

	v presne nezistenom čase si nezisteným spôsobom zadovážil sušenú látku, rastlinného materiálu konope - cannabis s hmotnosťou 384 mg, ktorá obsahovala 10 mg účinnej látky THC predstavujúcu minimálne jednu obvykle jednorázovú dávku, následne táto bola u neho nájdená pri policajnej kontrole dňa 28.07.2012 v čase o 18.00 h v obci XXXXX za miestnym amfiteátrom, pričom rastliny konope sú zaradené v zmysle zákona č. 139/1998 Z.z v znení neskorších predpisov do I. skupiny omamných látok, a to napriek tomu, že XXXXX nemá povolenie na zaobchádzanie s omamnými a psychotropnými látkami v zmysle    § 4 citovaného zákona,

Uznesením prokurátora Okresnej prokuratúry XXXXX zo dňa 21.5.2014, spisová značka 2 Pv 462/12/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
             XXXXX prokuratúry XXXXX uznesením spisová značka 2 Pv 462/12-06 zo dňa 11.10.2012, právoplatným dňa 23.10.2012 podľa § 216 odsek 1 Trestného poriadku  podmienečne zastavil trestné stíhanie proti obvinenému XXXXX, stíhanému pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1  Trestného zákona na tom skutkovom základe, ako je to uvedené vo výrokovej časti tohto uznesenia.
          Podľa § 216 odsek 2 Trestného poriadku určil obvinenému XXXXX skúšobnú dobu v trvaní 18 /osemnásť/ mesiacov, ktorá začala plynúť od právoplatnosti uvedeného rozhodnutia, to znamená od 23.10.2012 do 23.04.2014. 
          Zo zadovážených dokladov z miesta trvalého bydliska - Mestského úradu Tlmače, z Okresného úradu XXXXX, odboru všeobecnej vnútornej správy XXXXX a Obvodného oddelenia PZ v Leviciach, lustráciou v systéme AVÍZO, registra trestov GP SR  som zistil, že obvinený v priebehu skúšobnej doby viedol riadny život a nedopustil sa žiadneho protiprávneho konania. 
          Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
          Vzhľadom k tomu, že obvinený XXXXX splnil podmienky osvedčenia v zmysle ustanovenia  § 217 odsek 1 Trestného poriadku, rozhodol som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor